《徐仲仁以使君天上来六诗投赠遂歌山中人次韵答之 其六》
明代·郑潜

我本山中人，君亦山中客。山中何所有，白云共朝夕。

朝看仙岩青，暮对庐岳碧。林暗幽鸟巢，山明见人迹。

新诗喜联篇，相去仅咫尺。萧萧松下风，凿凿涧边石。

莫遣志愿违，从教富贵迫。聊和还山吟，晴空送云翮。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。